9. การจัดการ

9.1 โครงสร้างการจัดการ

โครงสร้างกรรมการบริษัทฯ ประกอบด้วยคณะกรรมการทั้งหมด 3 ชุด คือคณะกรรมการบริษัทฯ
คณะกรรมการบริหาร และคณะกรรมการตรวจสอบ

คณะกรรมการบริษัทฯ

ณ วันที่ 31 ธันวาคม 2548 คณะกรรมการบริษัทฯ มีจำนวน 8 ท่าน ประกอบด้วย

1. พลเอก กนิต วาสิกศิริ ประธานกรรมการ

2. นายมนชัย พงศ์สถาบดี กรรมการ

3.  น.ส.เปรมรัตตัน ชัยศรีชวาลา กรรมการ

4.  พลตำรวจเอก ชัยเทพ ยิ้มละมัย กรรมการ

5.  นายนารัน รูดา นาทา กรรมการ

6.  นายวิชัย ตันติกุลานันท์ กรรมการอิสระ

7.  นายชูเกียรติ ประทีปทอง กรรมการอิสระ

8.  น.ส.สุภา ทองมี กรรมการอิสระ

อย่างไรก็ตาม ในช่วงกลางปี 2549 บริษัทฯ ได้มีการปรับเปลี่ยนโครงสร้างคณะกรรมการ
โดยคณะกรรมการ ณ วันที่ 16 มิถุนายน 2549 ประกอบด้วย

1. พลเอก กนิต วาสิกศิริ ประธานกรรมการ

2. นายสรณ์นนท์ สุทธิอรรถศิลป์ กรรมการ

3.  น.ส.เปรมรัตตัน ชัยศรีชวาลา กรรมการ

4.  พลตำรวจตรี ชัยเทพ ยิ้มละมัย กรรมการ

5.  นายนารัน รูดา นาทา กรรมการ

6.  นายวิชัย ตันติกุลานันท์ กรรมการอิสระ

7.  นายชูเกียรติ ประทีปทอง กรรมการอิสระ

8.  น.ส.สุภา ทองมี กรรมการอิสระ

กรรมการผู้มีอำนาจลงนาม

  กรรมการผู้ที่มีอำนาจลงนามผูกพันบริษัทฯ ประกอบด้วย
  กรรมการท่านใดท่านหนึ่งนี้ลงลายมือชื่อร่วมกัน และประทับตราสำคัญของบริษัทฯ

คณะกรรมการบริหารและผู้บริหาร

ในช่วงปี 2548 คณะกรรมการบริหารและผู้บริหาร มีจำนวน 6 ท่าน ประกอบด้วย

1.  นายมนชัย พงศ์สถาบดี ประธานกรรมการบริหาร

2.  นายโซฮาล ฮาซัน เบอนี กรรมการผู้จัดการ/กรรมการบริหาร

3.  น.ส.เปรมรัตตัน ชัยศรีชวาลา ผู้ช่วยกรรมการผู้จัดการ/กรรมการบริหาร

4.  นายมาโนช ชิโอโปริ ผู้จัดการโรงงาน/กรรมการบริหาร

5.  น.ส.นัยนา คุประตกุล ผู้จัดการฝ่ายบัญชี

6.  นางชลากร สิทธิจิระโชติ ผู้จัดการฝ่ายสำนักงาน

ขอบเขต อำนาจหน้าที่ และความรับผิดชอบของคณะกรรมการบริหาร

1.  ปฏิบัติตามหน้าที่ที่ได้รับมอบหมายจากคณะกรรมการบริษัทฯ ทั้งนี้โดยให้เป็นไปตามกฎหมาย
    วัตถุประสงค์ และข้อบังคับของบริษัทฯ ตลอดจนมติที่ประชุมผู้ถือหุ้น

2.  ติดตามความคืบหน้าและผลประกอบการของบริษัทฯ

3.  อนุมัติและแต่งตั้งเจ้าหน้าที่และผู้บริหารของบริษัทฯ ทั้งนี้ตั้งแต่ระดับผู้จัดการฝ่ายขึ้นไป

4.  อนุมัติแผนงานและงบประมาณการใช้จ่ายของบริษัทฯ ประจำปี
    และมีหน้าที่ติดตามแผนงานที่ได้รับอนุมัติให้ดำเนินการตามเป้าหมาย

5.  อนุมัติและเสนอการจัดสรรเงินปันผลประจำปีก่อนนำเสนอคณะกรรมการบริษัทฯ

6.  อนุมัติการทำสัญญาต่างๆ ที่มีผลผูกพันกับบริษัทฯ เกินกว่า 1 ปีขึ้นไป

7.  พิจารณาเรื่องอื่นๆ ตามที่กรรมการผู้จัดการเสนอ

คณะกรรมการตรวจสอบ

ที่ประชุมคณะกรรมการบริษัทฯ ครั้งที่ 1/2548 เมื่อวันที่ 28 กุมภาพันธ์ 2548
ได้มีมติแต่งตั้งคณะกรรมการตรวจสอบ จำนวน 3 ท่าน ประกอบด้วย

  1. นายวิชัย ตันติกุลานันท์ ประธานกรรมการตรวจสอบ

  2. นายชูเกียรติ ประทีปทอง กรรมการตรวจสอบ

  3. น.ส.สุภา ทองมี กรรมการตรวจสอบ

  โดยมี นางชลากร สิทธิจิระโชติ เป็นเลขานุการคณะกรรมการตรวจสอบ

ขอบเขต อำนาจหน้าที่ และความรับผิดชอบของคณะกรรมการตรวจสอบ

1.  สอบทานให้บริษัทมีรายงานทางการเงินถูกต้องตามที่ควร
    ตามมาตรฐานการบัญชีที่รับรองโดยทั่วไป และมีการเปิดเผยอย่างเพียงพอ

2.  สอบทานให้บริษัทมีระบบการควบคุมภายใน (Internal Control)
    และการตรวจสอบภายใน(Internal Audit) ที่เหมาะสมและมีประสิทธิผล

3.  สอบทานให้บริษัทมีการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทยหรือกฎหมายอื่นใดที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

5.  พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

6.  พิจารณาสอบทานและให้ความเห็นต่อการเข้าทำรายการที่เกี่ยวโยงกันของบริษัทและบริษัทย่อย
    ให้เป็นไปตามประกาศ
    ข้อกำหนดและแนวทางปฏิบัติที่เกี่ยวข้องของตลาดหลักทรัพย์แห่งประเทศไทย

7.  สอบทานให้บริษัทมีระบบการบริหารความเสี่ยง (Risk Management)
    ที่เหมาะสมและมีประสิทธิผล

8.  สอบทานและให้ความเห็นต่อแผนตรวจสอบภายใน การปฏิบัติงานของสำนักงานตรวจสอบภายใน
    และประสานงานกับผู้สอบบัญชี

9.  ให้ความเห็นชอบในการแต่งตั้ง โยกย้าย ถอดถอนและการพิจารณาผลการปฏิบัติงาน
    ความดีความชอบของหัวหน้าหน่วยงานตรวจสอบภายใน

10. จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัท ซึ่งรายงานดังกล่าวต้องลงนาม
    โดยประธานคณะกรรมการตรวจสอบ

อย่างไรก็ตาม บริษัทฯ ประกาศหยุดกิจการชั่วคราวเมื่อเดือน เมษายน 2548
และศาลล้มละลายกลางมีคำสั่งให้บริษัทฯ ฟื้นฟูกิจการ โดยบริษัทฯ
เป็นผู้ทำแผนฟื้นฟูกิจการเสนอต่อศาลล้มละลายกลาง เป็นผลให้บริษัทฯ
ไม่มีอำนาจคณะกรรมการบริหารและคณะกรรมการตรวจสอบ ทั้งนี้ ณ วันที่ 31 ธันวาคม 2548
บริษัทฯ ยังอยู่ระหว่างการจัดทำแผนฟื้นฟูกิจการดังกล่าว คงเหลือผู้บริหารเพียง 2 ท่าน คือ
นายมนชัย พงศ์สถาบดี และ น.ส.เปรมรัตตัน ชัยศรีชวาลา และในวันที่ 16 มิถุนายน 2549
ศาลได้มีคำสั่งให้ นายสรณ์นนท์ สุทธิอรรถศิลป์ เข้าเป็นกรรมการบริษัทฯ แทนนายมนชัย พงศ์สถาบดี
ซึ่งลาออก และดำรงตำแหน่งเป็นกรรมการผู้จัดการต่อไป

9.2 การสรรหากรรมการและผู้บริหาร

บริษัทฯ ไม่มีคณะกรรมการสรรหา โดยในการคัดเลือกบุคคลที่จะได้รับการแต่งตั้งเป็นกรรมการ
คณะกรรมการบริษัทฯ จะพิจารณาจากความรู้ ความสามารถ ประสบการณ์ที่เกี่ยวข้องกับธุรกิจ
และต้องมีคุณสมบัติตามเกณฑ์ของพระราชบัญญัติบริษัทมหาชนจำกัด พ.ศ. 2535
และตามประกาศของสำนักงาน ก.ล.ต. ที่เกี่ยวข้อง
พร้อมทั้งเสนอรายชื่อผู้ที่จะแต่งตั้งเป็นกรรมการให้ที่ประชุมผู้ถือหุ้นของบริษัทพิจารณาอนุมัติตาม
ข้อบังคับของบริษัท ซึ่งมีวิธีการดังต่อไปนี้

1.  บริษัทฯ ต้องมีกรรมการไม่น้อยกว่า 5 คน
    และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักรซึ่งปัจจุบันคณะกรรมการทั้งหมดของบริษัทมีทั้งสิ้น
    10 คน

2.  คณะกรรมการจะได้รับการเลือกตั้งโดยที่ประชุมผู้ถือหุ้น
    ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อเสียงหนึ่ง

3.  ผู้ถือหุ้นแต่ละคนจะใช้คะแนนเสียงที่มีอยู่ทั้งหมด
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

4.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมี
    หรือจะพึงเลือกตั้งในครั้งนั้น ในกรณีที่บุคคลซึ่งได้รับการเลือกตั้งในลำดับถัดมา
    มีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

5.  ในการประชุมสามัญประจำปีทุกครั้งกรรมการจะต้องออกจากตำแหน่ง 1 ใน 3 เป็นอัตรา
    ถ้าจำนวนกรรมการที่จะแบ่งให้ตรงเป็นสามส่วนไม่ได้ ก็ให้ออกโดยจำนวนใกล้ที่สุดกับส่วน1ใน
    3

6.  ในกรณีที่ตำแหน่งกรรมการว่างลงเพราะเหตุอื่น นอกจากถึงคราวออกตามวาระ
    ให้คณะกรรมการเลือกบุคคลที่ไม่มีลักษณะต้องห้าม ตามพระราชบัญญัติบริษัทมหาชนจำกัด พ.ศ.
    2535 เข้าเป็นกรรมการแทน ในการประชุมกรรมการคราวถัดไป
    เว้นแต่วาระของกรรมการจะเหลือน้อยกว่าสองเดือน บุคคลซึ่งเข้าเป็นกรรมการแทนดังกล่าว
    จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทนโดยมติของกรรมการต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่

7.  ที่ประชุมผู้ถือหุ้นอาจลงมติให้กรรมการคนใดออกจากตำแหน่ง
    ก่อนถึงคราวออกตามวาระได้ด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุม
    และมีสิทธิออกเสียงและมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือ
    โดยผู้ถือหุ้นที่มาประชุมและมีสิทธิออกเสียง

    9.3 ค่าตอบแทนผู้บริหาร

    9.3.1 ค่าตอบแทนที่เป็นตัวเงิน

ในช่วงต้นปี 2548 บริษัทฯ จ่ายค่าตอบแทนให้แก่กรรมการเป็นค่าเบี้ยประชุมกรรมการ
ค่าตอบแทนคณะกรรมการตรวจสอบ และค่าบำเหน็จกรรมการที่จ่ายให้กรรมการของบริษัทฯ
โดยไม่รวมเงินเดือนและผลประโยชน์ เป็นจำนวนรวม 763,000 บาท

9.3.2 ค่าตอบแทนอื่นๆ

- ไม่มี -

9.4 การกำกับดูแล

บริษัทฯ ภายใต้การบริหารงานของกรรมการและผู้บริหารในระหว่างเดือน มกราคม ถึง เมษายน
2548 บริษัทฯ มีนโยบายปฏิบัติตาม หลักการของการกำกับดูแลกิจการที่ดี 15 ข้อ
ตามแนวทางของตลาดหลักทรัพย์แห่งประเทศไทย ซึ่งสามารถสรุปได้ดังนี้

1)  นโยบายเกี่ยวกับการกำกับดูแลกิจการ

คณะกรรมการบริษัทฯ ตระหนักถึงความสำคัญของการกำกับดูแลกิจการที่ดี
โดยได้ดำเนินการอย่างต่อเนื่อง เพื่อเสริมสร้างองค์กรให้มีระบบการทำงานที่มีประสิทธิภาพ
มีการบริหารงานแบบค่อนข้างอิสระ
มีกลไกการควบคุมและการถ่วงดุลอำนาจเพื่อให้การบริหารงานเป็นไปอย่างโปรงใส ตรวจสอบได้
เพื่อก่อให้เกิดความเชื่อมั่น ตลอดจนเคารพในสิทธิความเท่าเทียมกัน เพื่อให้เป็นที่ยอมรับจากผู้ถือหุ้น
ผู้ลงทุน และบุคคลทั่วไป

2)  สิทธิของผู้ถือหุ้น และ 4) การประชุมผู้ถือหุ้น

บริษัทฯ ให้ความเคารพต่อสิทธิแห่งความเป็นเจ้าของ ของผู้ถือหุ้นทุกราย
มีการปฏิบัติต่อผู้ถือหุ้นโดยเท่าเทียมกัน ในการประชุมผู้ถือหุ้นซึ่งปกติจะจัดให้มีการประชุมปีละ 1 ครั้ง
ซึ่งจะต้องแจ้ง วัน เวลา และสถานที่ที่เหมาะสม
มีการจัดส่งเอกสารหรือรับทราบสารสนเทศของบริษัทฯ
ให้กับผู้ถือหุ้นได้พิจารณาเป็นการล่วงหน้าตามกฏระเบียบของตลาดหลักทรัพย์แห่งประเทศไทยอย่างเคร่งครัด
มีการจัดสรรเวลาให้อย่างเหมาะสม
และเปิดโอกาสให้ผู้ถือหุ้นได้ซักถามและแสดงความคิดเห็นในที่ประชุมได้ทุกวาระ
ในการประชุมผู้ถือหุ้นมีการแต่งตั้งกรรมการอิสระอย่างน้อย 1 ท่าน
เป็นผู้รับมอบอำนาจแทนผู้ถือหุ้นที่ไม่สามารถเข้าร่วมประชุมและแจ้งความประสงค์ไว้ในหนังสือนัดประชุม

3)  สิทธิของผู้มีส่วนได้เสีย

บริษัท ฯ ตระหนักถึงสิทธิของผู้มีส่วนได้เสียต่างๆ
มีนโยบายที่จะดูแลและให้ความมั่นใจแก่ผู้มีส่วนได้เสีย ทั้งผู้ถือหุ้น พนักงาน ผู้บริหาร ลูกค้า คู่ค้า
คู่แข่งขัน ว่าจะได้รับความคุ้มครองและปฏิบัติด้วยดี สนับสนุนให้มีการร่วมมือกันระหว่างบริษัทฯ
และผู้มีส่วนได้เสีย บริษัทฯ
ตระหนักดีถึงความรับผิดชอบที่พึงมีต่อสังคมและสิ่งแวดล้อมจากกระบวนการผลิต ซึ่งบริษัทฯ
มีการวางมาตรการอย่างรัดกุมและเหมาะสม
เพื่อสร้างความมั่นคงให้แก่กิจการรวมถึงตอบสนองผลประโยชน์และความเข้าใจอันดีต่อกัน

5)  ภาวะผู้นำและวิสัยทัศน์

คณะกรรมการบริษัทมีส่วนร่วมในการกำหนดนโยบายและทิศทางการดำเนินงานของบริษัทฯ
ตลอดจนกำกับดูแลให้ฝ่ายจัดการดำเนินการเป็นไปตามแผนธุรกิจที่กำหนดไว้อย่างมีประสิทธิภาพและประสิทธิผล
มีการแยกบทบาทหน้าที่และความรับผิดชอบระหว่างคณะกรรมการ, ฝ่ายจัดการ
และคณะกรรมการตรวจสอบไว้อย่างชัดเจน

6)  ความขัดแย้งทางผลประโยชน์

บริษัทฯ มีแนวทางปฏิบัติที่ชัดเจนในการดูแล และกำหนดนโยบายอย่างรอบคอบและเหมาะสม
เพื่อมิให้เกิดความขัดแย้งทางผลประโยชน์ และรายการที่เกี่ยวโยงกัน

บริษัทฯ มีการดูแลเรื่องการใช้ข้อมูลภายใน
โดยได้กำชับบุคคลโดยเฉพาะผู้บริหารและผู้ที่มีส่วนเกี่ยวข้องกับการรับทราบข้อมูลภายในที่มีสาระสำคัญ
โดยเฉพาะการซื้อขายหุ้นของบริษัทฯ ในช่วง 1 เดือนก่อนการเปิดเผยงบการเงินให้แก่สาธารณชน

7) จริยธรรมธุรกิจ

บริษัทฯ ได้จัดทำข้อพึงปฏิบัติเกี่ยวกับจริยธรรม ของการทำงาน เพื่อให้กรรมการ
ผู้บริหารและพนักงาน ยึดถือเป็นแนวทางในการปฏิบัติหน้าที่ตามภาระกิจของบริษัทฯ ด้วยความซื่อสัตย์
สุจริต และเที่ยงธรรม ทั้งต่อบริษัท ผู้มีส่วนได้เสีย รวมถึงสาธารณชน และสังคม
เพื่อการทำหน้าที่ตามภาระกิจของบริษัทด้วยจิตสำนึกที่ดี

8) การถ่วงดุลของกรรมการที่ไม่เป็นผู้บริหาร

โครงสร้างคณะกรรมการบริษัทฯ ประกอบด้วย กรรมการ, กรรมการตรวจสอบ
และกรรมการบริหาร โดยมีกรรรมการที่เป็นอิสระมิได้เข้ามาบริหารงานมากกว่ากึ่งหนึ่ง
เพื่อเป็นการถ่วงดุลย์ และสอบทานการบริหารงานได้ โดยคณะกรรมการบริษัทฯ ณ วันที่ 31
ธันวาคม 2548 มีจำนวน 8 ท่าน ประกอบด้วย

1. กรรมการผู้บริหาร 2 ท่าน

2. กรรมการที่มิได้เป็นผู้บริการ 3 ท่าน

3. กรรมการที่เป็นอิสระจำนวน 3 ท่าน

9) การรวมหรือแยกตำแหน่ง

ตำแหน่งประธานกรรมการและกรรมการผู้จัดการ มิได้เป็นบุคคลคนเดียวกัน
รวมทั้งประธานกรรมการมิได้เป็นผู้มีอำนาจในการบริหารงานภายในบริษัทฯ

10) ค่าตอบแทนกรรมการและผู้บริหาร

ที่ประชุมผู้ถือหุ้นอนุมัติวงเงินค่าตอบแทนให้กับกรรมการ และกรรมการตรวจสอบ
โดยมอบหมายให้คณะกรรมการบริษัทเป็นผู้พิจารณาจัดสรรให้ในแต่ละปี
ซึ่งกรรมการที่ได้รับมอบหมายให้เป็นกรรมการตรวจสอบจะได้รับค่าตอบแทนเพิ่มตามปริมาณงานที่เพิ่มขึ้น

สำหรับค่าตอบแทนผู้บริหารเป็นไปตามหลักการและนโยบายที่คณะกรรมการบริหารกำหนด
ซึ่งต้องขึ้นกับผลประกอบการของบริษัทและผลการดำเนินงานของผู้บริหารแต่ละท่าน

11) การประชุมคณะกรรมการ

คณะกรรมการบริษัทฯ ได้กำหนดให้มีการประชุมอย่างน้อยไตรมาสละ 1 ครั้ง
แต่ละครั้งนั้นจะมีการกำหนดวาระการประชุมที่ชัดเจน
มีการจัดส่งเอกสารการประชุมให้กับคณะกรรมการเป็นการล่วงหน้าก่อน 7 วัน
มีเลขานุการทำหน้าที่ในการจดบันทึกการประชุมเป็นลายลักษณ์อักษร

12) คณะอนุกรรมการ

บริษัทฯ
มีการแต่งตั้งคณะกรรมการตรวจสอบพร้อมทั้งกำหนดขอบเขตหน้าที่และความรับผิดชอบไว้เป็นที่เรียบร้อย
แต่ยังไม่มีการแต่งตั้งอนุกรรมการกำหนดค่าตอบแทน หรืออนุกรรมการอื่นๆ
ซึ่งหากมีเรื่องที่ต้องพิจารณากรรมการบริษัทฯ จะเป็นผู้พิจารณาเฉพาะเรื่องในการประชุมแต่ละครั้ง
ซึ่งจะพิจารณาค่าตอบแทนเบื้องต้นที่เหมาะสม รวมถึงผลประกอบการของบริษัทประกอบการพิจารณา

13) ระบบการควบคุมและการตรวจสอบภายใน

บริษัทฯ ยังไม่มีหน่วยงานหรือบุคคลที่ทำหน้าที่ดูแลโดยตรง แต่บริษัทฯ
ก็ได้ให้ความสำคัญต่อระบบการควบคุมภายใน ทั้งในระดับบริหารและระดับปฏิบัติงานที่มีประสิทธิภาพ
จึงได้กำหนดขอบเขตอำนาจหน้าที่ และความรับผิดชอบของคณะกรรมการบริษัทฯ
และคณะกรรมการตรวจสอบ ไว้เป็นลายลักษณ์อักษรอย่างชัดเจน
รวมทั้งได้การจัดจ้างเจ้าหน้าที่ตรวจสอบจากภายนอกเป็นครั้งคราว เพื่อทำการตรวจสอบภายใน
ตลอดจนให้คำแนะนำเพื่อให้เกิดความมั่นใจว่าได้ดำเนินการตามแนวทางได้อย่างมีประสิทธิภาพ
มีความเป็นอิสระ

14) รายงานความรับผิดชอบของคณะกรรมการต่อรายงานทางการเงิน

ในอดีตที่ผ่านมาคณะกรรมการบริษัทฯได้มอบหมายให้ฝ่ายจัดการซึ่งเป็นกรรมการบริหารของบริษัทฯ
เป็นผู้รับผิดชอบต่อการรายงานงบการเงินของบริษัทฯ ข้อมูลสารสนเทศทางการเงิน
การจัดให้มีระบบการบริหารความเสี่ยง การควบคุมภายในที่เหมาะสม
โดยมีการแต่งตั้งคณะกรรมการตรวจสอบเพื่อทำหน้าที่สอบทานงบการเงิน
เพื่อให้เป็นไปตามมาตรฐานการบัญชี สอบทานระบบการควบคุมภายในและตรวจสอบภายใน
รวมถึงระบบการบริหารความเสี่ยง แต่เนื่องจากปัจจุบันบริษัทฯ อยู่ระหว่างการฟื้นฟูกิจการดังนั้น
อำนาจดังกล่าวจึงอยู่ที่ผู้ทำแผน

15) ความสัมพันธ์กับผู้ลงทุน

บริษัทฯ ให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส และทั่วถึง
ทั้งในด้านข้อมูลทางการเงิน และข้อมูลข่าวสารต่างๆ เพื่อให้ผู้ลงทุนและผู้ที่เกี่ยวข้องได้ทราบ
โดยผ่านช่องทางและสื่อการเผยแพร่ข้อมูลต่างๆ ของตลาดหลักทรัพย์แห่งประเทศไทย
แต่ในช่วงที่บริษัทฯ ปิดการดำเนินงาน ทำให้ไม่มีผู้ดูแลและประสานงานในส่วนดังกล่าว
อย่างไรก็ตาม บริษัทฯ ยังคงเปิดเผยข้อมูล โดยผ่านช่องทางและสื่อการเผยแพร่ข้อมูลต่างๆ
ของตลาดหลักทรัพย์แห่งประเทศไทยอย่างสม่ำเสมอ

  9.5 นโยบายและวิธีการดูแลผู้บริหารในการนำข้อมูลภายในของบริษัทฯ ไปใช้

บริษัทฯได้ดูแลและกำชับบุคคลทุกระดับที่เกี่ยวข้องกับข้อมูลด้านการเงิน
ใช้ข้อมูลภายในเพื่อทำประโยชน์โดยเฉพาะอย่างยิ่งเกี่ยวกับการซื้อขายหุ้นของบริษัทฯในตลาดหลักทรัพย์แห่งประเทศไทย
การซื้อหุ้นบริษัทฯของผู้เกี่ยวข้องต้องรายงานให้คณะกรรมการบริษัทฯ ทราบ
นอกเหนือจากนี้บุคคลผู้เกี่ยวข้องจะไม่สามารถเปิดเผยข้อมูลด้านการเงินแก่บุคคลอื่นๆ
ก่อนที่จะรายงานและเผยแพร่ข้อมูลต่อนักลงทุนต่อไป

  9.6 บุคลากร

  9.6.1 จำนวนพนักงานทั้งหมดของบริษัท

จำนวนพนักงานของบริษัทฯ ณ วันที่ 31 ธันวาคม 2548 มีจำนวนรวมทั้งสิ้น 9 คน
โดยมีค่าใช้จ่ายพนักงาน 31.5 ล้านบาท

2.  การเปลี่ยนแปลงจำนวนพนักงานอย่างมีนัยสำคัญในระยะ 3 ปีที่ผ่านมา

บริษัทฯประสบปัญหาเงินทุนหมุนเวียนทำให้มีการหยุดประกอบกิจการชั่วคราวหลายครั้งนับตั้งแต่เดือนเมษายน
2548 เป็นต้นมา จึงทำให้มีการปรับลดจำนวนพนักงานลงเป็นจำนวนมาก

  9.6.3 ข้อพิพาทด้านแรงงานที่สำคัญในระยะ 3 ปีที่ผ่านมา

มีข้อพิพาทแรงงานอันเกี่ยวกับค่าจ้างระหว่างหยุดประกอบกิจการชั่วคราว ค่าชดเชย
และข้อพิพาทในเรื่องเกี่ยวกับข้อตกลงสภาพการจ้าง

  9.6.4 นโยบายในการพัฒนาพนักงาน

- ไม่มี -